b'\n_START_ARTICLE_\nArdipithecus ramidus\n_START_SECTION_\nArdi\n_START_PARAGRAPH_\nEste vorba de un schelet fosil aproape complet, descoperit de  studentul Gen Suwa din echipa antropologului Tim White \xc3\xaen 1992, l\xc3\xa2ng\xc4\x83 localitatea Aramis din Etiopia, la numai 74\xc2\xa0km de locul unde a fost g\xc4\x83sit\xc4\x83 \xc8\x99i Lucy, la circa 200\xc2\xa0km nord de Addis Abeba. Perioada estimat\xc4\x83 \xc3\xaen care a tr\xc4\x83it: aproximativ acum 4,4 milioane de ani. Codul arheologic oficial al lui Ardi este ARA-VP-6/500._NEWLINE_Ardi era o femel\xc4\x83 adult\xc4\x83. M\xc4\x83sura cam 120\xc2\xa0cm \xc8\x99i c\xc3\xa2nt\xc4\x83rea \xc3\xaen jur de 50 de kg. Volumul creierului ei este relativ mic, de circa 350\xc2\xa0cm\xc2\xb3. Scheletul ei a fost reconstruit din cele circa 150.000 fragmente de oase g\xc4\x83site, care au fost scanate unul c\xc3\xa2te unul \xc3\xaen 3D \xc8\x99i apoi recompuse virtual cu ajutorul calculatorului pe ecran. \xc3\x8en plus, fragmentele au mai fost reproduse \xc8\x99i \xc3\xaen volum (\xc3\xaen relief) cu ajutorul unor dispozitive speciale numite "imprimante stereolitografice", care toarn\xc4\x83 obiectele dorite \xc3\xaen material plastic, \xc3\xaen acest caz pe baza informa\xc8\x9biilor scanate anterior.'